Tina Nedergaard (V), 2007-03-30:
Nej, det mener ordføreren ikke, og det mener Venstre heller ikke.
Det er sådan, at vi har haft en interesse i, at de små børn, der ikke på anden vis har bredere social kontakt, fik lavere takster.
Det har vi jo tidligere drøftet efter et forslag fra SF eller fra Socialdemokraterne, og det gør vi ikke; vi ønsker ikke en heldagsskole.
Vi mener, at en skolefritidsordning er et godt supplement og et godt tilbud til de børn, der skal passes i løbet af dagen, men hvor man selvfølgelig også kan bruge tiden konstruktivt.
Derfor er der jo en fuldstændig stringent tråd igennem Venstres politik her.
Vi gør børnehaven billigere, og flere får glæde af det tilbud; vi gør børnehaveklassen obligatorisk; og vi sikrer en god folkeskole og nogle skolefritidsordninger.
Der er helt konsistens i vores politik.
Fttm.072.fm Page 5287
Monday, August 20, 2007 11:33 AM
Den omsorg er jo meget fin.
Selvfølgelig vil det være et problem, for så vidt der var børn, der blev tvunget ud af skolefritidsordningen på grund af økonomiske forhold, men gennemsnitsprisen er altså steget med 47 kr. om måneden.
Samtidig er overførselsindkomsterne steget mere end det.
Man skal samtidig regne med, at vi har fastholdt et skattestop, som også kommer de dårligst stillede familier til gode, og dermed er deres økonomi også blevet forbedret.
Derudover har vi indført friplads til netop de dårligst stillede forældre, så kort sagt: De forældre, som fru Pernille Vigsø Bagge bekymrer sig om, har regeringen taget hånd om, og der er vilkårene blevet langt bedre, end de var under den tidligere regering.
Så der er ingen inkonsistens, og vi er ikke bekymrede, fordi vi mener, at der er så god og sund økonomi i børnefamilierne, at de selv kan betale den lille marginale ændring på 47 kr. i gennemsnit, der er i skolefritidsordningen.
Og kan de ikke det, så skal de have en friplads.
Det er jo et beslutningsforslag fra SF, vi skal tage stilling til, og det skal i hvert fald ikke komme det til skade på nogen måder.
SF stiller forslag om at lægge loft over forældrebetalingen i skolefritidsordningen, forstået på den måde at der skal være en fast procentandel, som forældrene kan betale af den samlede udgift.
Og det er da al ære værd, at SF ønsker at aflaste forældrenes økonomi, men vi i Venstre mener, at SF gør sig unødige bekymringer.
Børnefamilierne har nemlig aldrig haft det bedre og haft en bedre økonomi end netop nu.
Høj beskæftigelse, skattestop og skattelettelser har Fttm.072.fm Page 5286
Monday, August 20, 2007 11:33 AM
gjort hverdagen langt lettere for børnefamilierne i tiden siden regeringsskiftet.
Således skal småbørnsforældrene i dag arbejde 15 pct. mindre, end de gjorde i 2001, for at betale for børnepasningen – altså 15 pct. mindre skal forældrene arbejde.
Og man kan jo sige, at mange af de børn, der kommer i skolefritidsordning, jo på et eller andet tidspunkt har gået i børnehave, og der har man jo så fået en besparelse.
Derfor er den måske knap så påtrængende senere i skoleforløbet.
Men SF har da ret i, at der har været små stigninger i forhold til skolefritidsordningen.
Den gennemsnitlige stigning i udgiften til netop skolefritidsordningen har været på omkring 47 kr. om måneden.
Men det skal ses i relation til, at et almindeligt LO-par i dag har 35.000 kr. mere til sig selv om året end i 2001.
Altså, skolefritidsordningen er steget med gennemsnitlig 47 kr. om måneden, mens familiernes økonomi inden for LO-området er forbedret med 35.000 kr. om året.
Derudover har regeringen gjort meget for at sikre ordentlig kvalitet i tilbuddene til børnefamilierne.
Vi har medvirket til at indføre mulighed for friplads i skolefritidsordningen, så de dårligst stillede forældre slipper for betaling overhovedet.
Vi har afsat 2 mia. kr. til kvalitet i børnepasningen.
Vi har indført fleksibel barselorlov, og vi har indført pasningsgaranti.
Vi har indført højere SU til enlige forsørgere osv. osv.; kort sagt har vi gjort meget for børnefamilierne, og de har også fortjent det.
Samlet set går det altså rigtig godt, og folkeskoleforligskredsen er undervejs med yderligere forbedringer af kvaliteten i skolefritidsordningen, så der er god grund til optimisme.
Når vi i Venstre valgte at sætte loft over forældrebetalingen for de små børns pasning, skyldtes det bl.a. en klar prioritering af, at vi ønsker, at endnu flere børn f.eks. fra andre kulturer kan få glæde af den stimulans, læring og sociale kontakt, som er i daginstitutionerne.
Denne kontakt og læring og fællesskab også med dansksprogede børn sikres for de større børn, som er i skolefritidsordningsalderen i skolen, for der har de jo kontakten i skolen, og de har også kontakten til det danske samfund i skolen.